### Beslutningstema

I denne sag træffes beslutning om frigivelse af anlægsmidler til energioptimering.

### Historik

Tønder Kommune har historisk vedtaget at have en energipulje af anlægsmidler, til udskiftning og forbedring af kommunale bygningers tekniske installationer. Det kunne f.eks. varme, ventilation, belysning, køl eller styring. Disse midler anvendes til at forbedre de tekniske installationer og nedsætte energiforbruget i [adresse] ejendomsportefølje. Investeringerne er primært gået til institutionsbygninger. Midlerne administreres og forvaltes af Ejendomsservicecentrets Energikonsulent, som indstiller projekterne til anlægspuljen.

Energirenoveringernes afledte konsekvenser i form af sparede udgifter til forbrug bliver tilbageført til energirenoveringspuljen til geninvesteringer i andre energiprojekter.

### Sagsfremstilling

I budgettet for 2025 er der afsat 1,348 mio. kr. til energioptimering af de kommunale institutioner.

Det afsatte budget er planlagt til udskiftning af belysning, renovering og etablering af CTS-anlæg ([adresse] og Styring – et anlæg, der styrer de tekniske anlæg i en bygning) samt ventilation.

Følgende adresser bliver inkluderet i arbejderne:

* Abild Skole - Ventilation, efterisolering, energimålere og CTS
* Grundskolen, Tønder - Pumper, styring og målere
* [adresse] - Styring (CTS), varmeinstallationer og målere

### Økonomi

Der er på Investeringsoversigt 2025 afsat et rådighedsbeløb på 1,348 mio. kr.

### Indstilling Direktøren for Teknik/Miljø, Service & Beskæftigelse indstiller,

at der gives en anlægsbevilling til Energioptimering på 1,348 mio. kr.,

at det i budget 2025 afsatte rådighedsbeløb til projektet på 1,348 mio. kr. frigives, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.